જોક, ચૂંટણીપંચ અનુસાર આ અંતિમ આંકડા નથી અને તેમાં ફેરફાર થઈ શકે છે.

કોરોના વાઇરસના સંક્રમણ વચ્ચે બિહાર વિધાનસભાની 71 બેઠકો માટે બુધવારે મતદાન કરવામાં આવ્યું હતું. ચૂંટણીપંચ અનુસાર ધૌરેયા વિધાનસભા બેઠકમાં સૌથી વધુ 62.5 ટકા મતદાન થયું છે અને સૌથી ઓછું મતદાન સંદેશ વિધાનસભા બેઠકમાં થયું છે, જે 43.8 ટકા છે.

બિહાર વિધાનસભાની ચૂંટણી ભારતમાં કોરોનાની મહામારી વચ્ચે યોજાઈ રહેલી પ્રથમ ચૂંટણી છે. પ્રથમ તબક્કામાં બિહારના કુલ છ જિલ્લાની 71 બેઠકો પર મતદાન થયું છે. 

એનડીએ તરફથી નીતીશ કુમારનો પક્ષ જદયૂ 35, ભાજપ 29, જીતનરામ માંઝીનો પક્ષ હમ-એસ છ અને મુકેશ સહનીનો પક્ષ વાઆઈપી એક બેઠક પર ચૂંટણી લડી રહ્યાં છે. 

બીજી બાજુ, આરજેડી 42, કૉંગ્રેસ 21 અને સીપીઆઈએમએલ આઠ બેઠક પર મેદાનમાં છે. 

મીડિયા સાથે વાત કરતા મુખ્ય ચૂંટણી કમિશનર સુનિલ અરોરાએ જણાવ્યું કે કોરોના વાઇરસનું સંક્રમણ હોવા છતાં મોટી સંખ્યામાં લોકો મતદાન કરવા માટે આવ્યા હતા. તેમણે કહ્યું કે 2015ની વિધાનસભાની ચૂંટણીમાં સાંજે 5 વાગ્યા સુધી 54.94 ટકા મતદાન થયું હતું અને 2019મા લોકસભાની ચૂંટણી વખતે આ આંકડો 53.54 ટકા હતો.

નાયબ ચૂંટણી કમિશનર આશિષ કુંદ્રાએ... બીજા 4000 અક્ષરો માટે લેખ ચાલુ રાખો:
જણાવ્યું કે સી-વિજિલ ઍપ મારફત આચાર સંહિતા ભંગની 450 ફરિયાદ નોંધવામાં આવી છે. 

પ્રથમ ચરણના મતદાનમાં કોવિડ-19 પ્રોટોકોલના ભંગની 89 ફરિયાદ નોંધવામાં આવી છે. આ ફરિયાદ આઈપીસી અને એનડીએમસી ઍક્ટ હેઠળ નોંધવામાં આવી છે.

કેન્દ્રીયમંત્રી ગિરિરાજસિંહે લખ્ખીસરાયમાં મતદાન કર્યું જ્યારે બિહારના ભૂતપૂર્વ મુખ્યમંત્રી જિતનરામ માંઝીએ ગયા જિલ્લામાં મતદાન કર્યું હતું.

ગયા જિલ્લા મૅજિસ્ટ્રેટે ભાજપના ઉમેદવાર પ્રેમ કુમાર સામે આચાર સંહિતા ભંગની ફરિયાદ દાખલ કરવા માટે પોલીસને આદેશ આપ્યો છે. પ્રેમ કુમાર ભાજપના નિશાન વાળું માસ્ક પહેરીને મતદાન કરવા આવ્યા હતા.

મોદી અને રાહુલ ગાંધીની સભાઓ

બિહારમાં 3 નવેમ્બરે બીજા ચરણનું મતદાન થવાનું છે અને રાજકીય પક્ષો જોરશોરથી પ્રચાર કરી રહ્યા છે. 

બુધવારે વડા પ્રધાન નરેન્દ્ર મોદીએ પટના અને મુઝફ્ફપુરમાં જાહેરસભાને સંબોધી હતી, જ્યાં તેમણે વર્તમાન બિહાર સરકાર અને મુખ્ય મંત્રી નીતીશ કુમારના વખાણ કર્યા હતા. તેમને નીતીશ કુમારના 15 વર્ષના વહીવટને જોઈને વોટ આપવાની અપીલ કરી હતી. 

કૉંગ્રેસ નેતા રાહુલ ગાંધીએ પશ્ચિમ ચંપારણના વાલ્મિકી નગરમાં ચૂંટણી સભાને સંબોધી હતી. 

રાહુલ ગાંધીએ કેન્દ્ર સરકાર અને બિહાર સરકાર પર આકરા પ્રહાર કર્યા હતા. તેમણે કહ્યું કેન્દ્ર સરકારની ખોટી નીતિઓના કારણે ખેડૂતો, યુવાનો અને વેપારીઓ મુશ્કેલીમાં છે. 

વડા પ્રધાનની સાવધાન વર્તવાની અપીલ 

વડા પ્રધાન નરેન્દ્ર મોદીએ બિહારના મતદારોને ટ્વિટર પર કોરોનાકાળમાં સાવધાની સાથે પ્રથમ તબક્કાના મતદાન માટે ઘરમાંથી નીકળવાની અપીલ કરી છે. 

ટ્વિટરમાં તેમણે કહ્યું, "બિહાર વિધાનસભાની ચૂંટણીમાં આજે પ્રથમ તબક્કાનું મતદાન છે. તમામ મતદારોને મારી અપીલ છે કે તેઓ કોવિડ સંબંધિત સાવધાનીઓને અનુસરીને લોકતંત્રના આ પર્વમાં પોતાની ભાગેદારી સુનિશ્ચિત કરે."

"બે ગજના અંતરનું ધ્યાન રાખે. માસ્ક ચોક્કસથી પહેરે. યાદ રાખો કે પહેલાં મતદાન, બાદમાં જલપાન."

મુખ્ય ઉમેદવાર 

પહેલા તબક્કાની ચૂંટણીમાં ગયા ટાઉન વિધાનસભાની સીટ પર સૌથી વધારે 27 ઉમેદવાર પોતાનું નસીબ અજમાવી રહ્યા છે જ્યારે બાંકા જિલ્લાના કટોરિયા વિધાનસભામાંથી સૌથી ઓછા પાંચ ઉમેદવાર ચૂંટણી લડી રહ્યા છે. 

પહેલાં તબક્કાની ચૂંટણીમાં અનેક મુખ્ય નેતા મેદાનમાં છે. જમુઈથી કૉમનવેલ્થ ગેમ્સમાં ગોલ્ડ મેડલ જીતનારાં 27 વર્ષનાં શ્રેયસી સિંહ ભાજપની ટિકિટ પરથી ચૂંટણી લડી રહ્યાં છે.  

જમુઈ લોકસભા વિસ્તારમાંથી ચિરાગ પાસવાન સંસદસભ્ય છે અને...